7-a jarmilo a.K.

La 7-a jarmilo antaŭ nia erao (aŭ antaŭ Kristo, a.K.) ampleksis la jarojn 7000 ĝis 6001 antaŭ nia erao (ĉirkaŭ 9 ĝis 8 jarmilojn antaŭ la nuntempo). Estas neeble precize datigi okazaĵojn kiuj okazis ĉirkaŭ la tempo de ĉi tiu jarmilo kaj ĉiuj datoj menciitaj ĉi tie estas taksoj plejparte bazitaj sur geologia kaj antropologia analizo.

En la sepa jarmilo antaŭ la Komuna Erao (inter la 7000 kaj la 6001 a.K.), la agrikulturo disvastiĝis el Anatolio (nuntempa Turkio) al Bulgario kaj Montenegro (en Balkanio); sed ne ankoraŭ al Grekio aŭ Italio.

La tutmonda loĝantaro stabiliĝis je ĉirkaŭ 5 milionoj de personoj, kiuj vivis tra la tuta planedo en malgrandaj nomadaj hordoj de ĉasistoj-kolektistoj.

En la agrikulturaj komunumoj de Mezoriento oni sukcesis aldomigi bovojn kaj la uzado de ujoj el ceramiko iĝis komuna, disvastigante sin en Eŭropo kaj Suda Azio. Oni produktis la unuajn ornamaĵojn de metalo (oro, arĝento kaj kupro).

 Okazaĵoj 
 En Ĉinio oni ekkultivis rizon, sojon, milion kaj dioskoron.
 En Okcidenta Azio oni faris la unuan ceramikon.
 En Kreto estis unuaj setlejoj de Neolitiko.
 En Serbio oni konstruis la domaron de Mezolitiko Lepenski Vir.
 En Mehrgarh (en la nuntempa Baluĉistano) estis agrikultura setlejo de Neolitiko.
 En Nov-Gvineo estis unua agrikulturo inter papuoj.Encyclopedia Britannica: «Culturas melanesias».
 6000 a. K.: en sudorienta Irano, la regiono okupita de la kulturo de Elamo iĝis kultivita regiono.
 Ĉirkaŭ 7000 a. K.: ekis la peroodo Cenolitiko de la Ŝtonepoko en Meksiko.Lorenzo, José Luis: La etapa lítica en México. Ciudad de México: INAH, 1967.
 Ĉirkaŭ 7000 a. K.: en la marbordo al Pacifiko de nuntempa Gvatemalo ekkultiviĝis la kapsiketo, la kukurbo kaj la avokado (Bailey, 1973).
 Inter 6500 kaj 5500 a. K.: en la domaro de Çatalhöyük (Turkio), la loĝantoj komercas per obsidiano.

 Notoj 

-07